Vira Konõk

Vira Konõk (sündinud 27. septembril 1957 Ukrainas Lvivi oblastis Drohobõtši rajoonis Opaka külas) on Ukraina päritolu Eesti ajakirjanik ja ühiskonnategelane, Eesti Ukrainlaste Kongressi esimees.

Ta lõpetas 1974. aastal keskkooli kuldmedaliga ja 1979. aastal Lvivi Polütehnilise Ülikooli insenerina. Eestisse kolis ta 1986. aastalAndres Tohver, "Eesti Ukrainlaste Kongressi juhataja: elame praegu alalises stressis, öösel und ei ole", Õhtuleht, 5. märts 2014 (vaadatud 27.09.2023), töötades aastaid tehnoloogina elektroonikaseadmete tehases ning hiljem keemiaõpetajana venekeelses koolis, kuni 2003. aastal pakuti talle tööd ajakirjanikuna BBC ukrainakeelses toimetuses ja Ukraina riiklikus raadiosVera Tšopõk, "Віра Коник: «Приїзд в Україну мене завжди зворушує, особливо коли відвідую рідне село»", Truskavetskõi Visnõk, 31.03.2015 (vaadatud 27.09.2023).

Alates 2001. aastast on ta Ukraina Kaasmaalaskonna Eestis esimees ja alates 2003. aastast Eesti Ukrainlaste Kongressi esimees.

2017. aastal kandideeris ta kohaliku omavalitsuse valimistel Tallinnas Eesti Reformierakonna nimekirjas"Kandidaat nr 1216 VIRA KONÕK", KOV2017, valimised.ee (vaadatud 27.09.2023).

Ta kuulub aastast 2018 erakonda Eesti 200. Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 10 häält ning ei osutunud valituks.

Isiklikku
Vira Konõki abikaasa Mõkola Konõk on lõpetanud Kaliningradi merekooli ja töötanud kaugsõidumeremehena."Eesti Vabariik 98. Kätlemine (24.02.2016)", president.ee (vaadatud 27.09.2023)

Tunnustus
 2005 Koosmeele auhind ("Ukrainas toimunud demokraatlike protsesside teadvustamise ja neile Eestis toetuspinna loomise eest")"Koosmeele auhind", Avatud Eesti Fond (vaadatud 27.09.2023)
 2014 Valgetähe V klassi teenetemärk ("vähemusrahvuste koostöö edendaja""Maalehe ajakirjanikud saavad presidendilt Valgetähe teenetemärgid", Maaleht, 05.02.2014 (vaadatud 27.09.2023))
 22. august 2016 juubelimedal "25 aastat Ukraina iseseisvust" ("25 років незалежності України"), "olulise isikliku panuse eest Ukraina riigi rahvusvahelise autoriteedi tugevdamisse, ajaloolise pärandi ja tänapäevaste varade populariseerimisesse ning Ukraina iseseisvuse 25. aastapäeva puhul""Про відзначення державними нагородами України громадян іноземних держа", Ukraina presidendi koduleht, 22. august 2016 (vaadatud 27.09.2023)
 22. jaanuar 2026 Ukraina presidendi poolt annetatud Vürstinna Olha 3. klassi orden.

Viited

Välislingid

 Lea Danilson-Järg, "Vira Konõk: Ukraina pihta lastud pommid on rahvast ainult ühendanud", Postimees, 9. märts 2022
 "MA ELAN SIIN. Ukrainlanna Vira Konõk", Vikerraadio, 19. september 2015 (ERRi arhiiv)
 Andres Tohver, "Eesti Ukrainlaste Kongressi juhataja: elame praegu alalises stressis, öösel und ei ole", Õhtuleht, 5. märts 2014
 "VIDEO: Eesti ukrainlaste esindaja: oleme kaks kuud Ukrainas toimuva pärast stressis olnud", Delfi, 24.02.2014
 Evelyn Kaldoja, Tallinna kirikus kõlas "«Слава Україні! Героям слава!»", Postimees, 20. veebruar 2014

Kategooria:Eesti ajakirjanikud
Kategooria:Eesti ühiskonnategelased
Kategooria:Valgetähe V klassi teenetemärgi kavalerid
Kategooria:Sündinud 1957